ରିସସ ରୋଗ

ରିସସ ରୋଗ (ଇଂରାଜୀ ଭାଷାରେ  Rhesus disease/ Rh), ଯାହା ନବଜାତ ଶିଶୁର ଆର-ହେମୋଲାଇଟିକ ରୋଗ (Rh-hemolytic  ( Rh-HDFN ) ଭାବରେ ମଧ୍ୟ ଜଣାଶୁଣା, ନାମ ଦିଆଯାଏ ଯେତେବେଳେ ଗର୍ଭବତୀ ମହିଳାମାନଙ୍କ ଆଣ୍ଟିବଡି ତାଙ୍କ ଶିଶୁର ଲାଲ ରକ୍ତ କଣିକା ଭାଙ୍ଗିଦିଏ ।  ଏହାର ଲକ୍ଷଣରେ ସାଧାରଣତଃ ଶିଶୁର ସ୍ୱଳ୍ପ ଲୋହିତ ରକ୍ତ କଣିକା ଏବଂ ଜଣ୍ଡିସ  ହୋଇଥାଏ । ଜନ୍ମ ପୂର୍ବରୁ କିମ୍ବା ଅଳ୍ପ ସମୟ ପରେ ରୋଗ ଆରମ୍ଭ ହୋଇପାରେ । ରୋଗ ଜଟିଳତା ମଧ୍ୟରେ ମୃତ ପ୍ରସବ, ହାଇଡ୍ରପ୍ସ ଫିଟାଲିସ, ବୌଦ୍ଧିକ ଅକ୍ଷମତା, ଶ୍ରବଣ ଶକ୍ତି ହ୍ରାସ, କିମ୍ବା ଦୃଷ୍ଟି ଶକ୍ତି ହ୍ରାସ ହୋଇପାରେ । 

ଆଣ୍ଟି-ଡି ଆଣ୍ଟିବଡି କାରଣରୁ ଏହା ଗର୍ଭସ୍ଥ ଶିଶୁ ଏବଂ ନବଜାତ ଶିଶୁର (HDFN) ଏହ ଏକ ପ୍ରକାର ହେମୋଲାଇଟିକ୍ ରୋଗ । ଏହା ଆରଏଚ-ଡି (Rh-D) ନକାରାତ୍ମକ ମହିଳାମାନଙ୍କଠାରେ ଘଟିଥାଏ, ଯେଉଁମାନେ ଆରଏଚ-ଡି ସକରାତ୍ମକ ରକ୍ତ ପ୍ରତି ସମ୍ବେଦନଶୀଳ ଅଟନ୍ତି ଏବଂ ତା ପରେ ଆରଏଚ-ଡି ପଜିଟିଭ୍ ଶିଶୁ ସହିତ ଗର୍ଭବତୀ ହୁଅନ୍ତି । ପୂର୍ବ ଗର୍ଭଧାରଣ ସମୟରେ କିମ୍ବା ରକ୍ତ ଉତ୍ପାଦର ସଂସ୍ପର୍ଶରେ ସମ୍ବେଦନଶୀଳତା ଘଟିପାରେ । ସମ୍ବେଦନଶୀଳତା ପାଇଁ ବିପଦ କାରଣରେ ମାଆର 'ଓ' ରକ୍ତ ଥିବା ଆବଶ୍ୟକ । ଗର୍ଭାବସ୍ଥାର ରୁଟିନ ଯତ୍ନ ସମୟରେ ଏହି ଅବସ୍ଥା ନିର୍ଣ୍ଣୟ ହୋଇଥାଏ ।

ଆରଏଚ-ଡି ନକାରାତ୍ମକ ଗର୍ଭବତୀ ମହିଳାଙ୍କୁ ଆରଏଚଓ (ଡି) ଇମ୍ୟୁନ ଗ୍ଲୋବ୍ୟୁଲିନ ଇଞ୍ଜେକସନ ଦେଇ ପ୍ରାୟ ୯୯% କ୍ଷେତ୍ରରେ ଏହି ରୋଗ ପ୍ରତିରୋଧ ଯୋଗ୍ୟ କରାଯାଇପାରେ ।  ପ୍ରଭାବିତ ଶିଶୁମାନଙ୍କର ଚିକିତ୍ସା ଗମ୍ଭୀରତା ଉପରେ ନିର୍ଭର କରେ ଏବଂ ରକ୍ତ ଟ୍ରାନ୍ସଫ୍ୟୁଜନ, ଫୋଟୋଥେରାପି କିମ୍ବା ଶିରାଭ୍ୟନ୍ତର ଇମ୍ୟୁନୋଗ୍ଲୋବୁଲିନ ଥେରାପି ଦିଆଯାଏ ।  ଜନ୍ମ ପୂର୍ବରୁ ଶିଶୁକୁ ରକ୍ତ ଟ୍ରାନ୍ସଫ୍ୟୁଜନ ଦିଆଯାଇପାରେ । କେତେକ କ୍ଷେତ୍ରରେ ସମୟ ପୂର୍ବ ପ୍ରସବ ପାଇଁ ସୁପାରିଶ କରାଯାଇପାରେ; ତେଣୁ ପୂର୍ବରୁ ଚିକିତ୍ସା ଆରମ୍ଭ କରାଯାଇପାରିବ । 

ରିସସ ରୋଗ ବର୍ଷକୁ ୩୫୦,୦୦୦ରୁ ଅଧିକ ଶିଶୁଙ୍କୁ ପ୍ରଭାବିତ କରିବା ଆକଳନ କରାଯାଇଛି । ବିକଶିତ ଦୁନିଆରେ ଏହା ଅସାଧାରଣ; ବିକାଶଶୀଳ ଦେଶମାନଙ୍କରେ ଏହା ଅପେକ୍ଷାକୃତ ବାରମ୍ବାର ହୋଇଥାଏ ।  ସଙ୍କଟପୂର୍ଣ୍ଣ ଗର୍ଭଧାରଣରେ ପ୍ରାୟ ଏକ ତୃତୀୟାଂଶ ଶିଶୁ ମୃତ୍ୟୁବରଣ କରନ୍ତି ଏବଂ ଅନ୍ୟ ଏକ ତୃତୀୟାଂଶ ଅକ୍ଷମ ହୁଅନ୍ତି । ୨୦୨୦ ମସିହା ସୁଦ୍ଧା ପ୍ରାୟ ଅର୍ଦ୍ଧେକ ମହିଳା ଯେଉଁମାନେ ପ୍ରତିଷେଧକ ବ୍ୟବସ୍ଥା ଗ୍ରହଣ କରିବା ଉଚିତ ଥିଲା, ସେମାନେ ତାହା କରିନଥିଲେ । ଏହି ଅବସ୍ଥା ଅତି କମରେ ୧୬୦୯ ମସିହାରେ ଫ୍ରାନ୍ସରେ ବର୍ଣ୍ଣନା କରାଯାଇଥିଲା କିନ୍ତୁ ସମ୍ଭବତଃ ଖ୍ରୀଷ୍ଟପୂର୍ବ ୪୦୦ ମସିହାରେ ହିପୋକ୍ରେଟସଦ୍ୱାରା ମଧ୍ୟ ବର୍ଣ୍ଣନା କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki